ועדת הפנים והגנת הסביבה, כנסת 25, פרוטוקול מספר 107, 2023-07-16 00:00

יעקב אשר: שלום ובוקר טוב לכולם

יעקב אשר:  אני פותח את ישיבת הועדה

יעקב אשר:  על סדר היום הצעת חוק מיסוי תשלומים בתקופת בחירות (תיקון – הארכת תקופת הבחירות), התשפ"ג, פ/3671/25, של חברי הכנסת יעקב אשר, דוד ביטן, ארז מלול, עודד פורר, אוהד טל, ולדימיר בליאק וזאב אלקין

יעקב אשר:  אוקיי

תומר רוזנר: המציע יציג

יעקב אשר: המציע יציג

יעקב אשר:  הדברים הם מאוד פשוטים

יעקב אשר:  אנחנו היום בסדרה של דיונים שבעקבותיהם גם עבר החוק, תיקונים בחוק הבחירות לרשויות המקומיות

יעקב אשר:  חלק גדול מההסתכלות שלנו הייתה גם כן על השוואה של הדברים מבחירות לכנסת, מפעילות וועדת הבחירות לבין פעילות ברשויות המקומיות, ששם זה מנוהל על ידי משרד הפנים, על ידי הפיקוח על הבחירות במשרד הפנים

יעקב אשר:  כמובן בהתאמה

יעקב אשר:  יש דברים שהם תואמים, יש דברים שהם אינם תואמים ויש דברים שהיה צריך להתייחס אליהם בצורה אחרת

יעקב אשר:  וזה היה חלק מהחקיקה שעשינו

יעקב אשר:  זו גם הזדמנות להודות לדין ולכל הצוות, גם תמסור את זה כמובן למנהלת ועדת הבחירות, אורלי, שעבדנו ביחד והסתכלנו על הדברים ביחד

יעקב אשר:      בתוך הדברים אנחנו או שכחנו או שלא שמנו לב, או תבחרו את מה שאתם רוצים, ולא טיפלנו בנושא – נושא נוסף – שכיום לפי החוק בבחירות לכנסת תיקנו את מועד הזמן שבו ההגדרה של עבודה של הבחירות, שיש בה כל מיני אלמנטים מיסויים כאלה ואחרים, הוארכה מ-30 יום

יעקב אשר:  זאת אומרת, היו כמה שלבים, נדמה לי, נכון? פעם זה היה 15 יום

יעקב אשר:  יכול להיות שהיה פעם 15 יום? או שאני טועה?     

דין ליבנה: זה התחיל ביום הבחירות

יעקב אשר: זה התחיל עם יום הבחירות

יעקב אשר:  היה פעם באיזושהי וריאציה 15 יום

ולדימיר בליאק: כן, כן, היה 15

יעקב אשר: ואחר כך זה עלה ל-30

יעקב אשר:  ובסופו של דבר הוחלט לעשות את זה 60 יום, שבהם בעצם זה מתפרס על מנעד יותר גדול של עובדים

יעקב אשר:  זאת אומרת, אולי פחות עובדים כי רוב העובדים ביום הבחירות וממש הימים שקרובים אליו, על חלק גדול מהעובדים, דווקא באותם חלקים שהם גם קשורים לבחירות עצמן אבל גם קשורים בתקינות הבחירות – בהעברת המסמכים, בהכנה של כל הדברים הללו לדו"חות המבקר, ולהעביר למשרד הפנים וכולי-וכולי

יעקב אשר:  ששם צריך להעסיק אנשים יותר זמן

יעקב אשר:  גם לפני הבחירות וגם אחרי הבחירות

יעקב אשר:  כי המפלגות אמורות להגיש את הדברים

יעקב אשר:  ולכן אנחנו הגשנו את ההצעה הזאת, של הארכה של הסעיף הזה ל-60 יום

יעקב אשר:  רגע, אני אתן לך עכשיו בתור מגיש

ולדימיר בליאק: לא, שאלה

יעקב אשר: לא, לא

יעקב אשר:  תמשיך להציג, כמגיש

יעקב אשר:  והשאלה

תומר רוזנר: מציע

יעקב אשר: ומציע

ולדימיר בליאק: זה חל על כל סוגי העבודה? על כל סוגי העובדים?     

תומר רוזנר: עבודה בקשר לבחירות

ולדימיר בליאק: עבודה בקשר לבחירות, כמובן, כן

יעקב אשר: אותן הגדרות, אני חושב, אני אומר לפחות רציונל

יעקב אשר:  באותן הגדרות שמוגדרות היום, זה יחול עליהן גם כן, כן, וודאי

יעקב אשר:  תראה, אם יש הבדל בין דברים, אני לא יודע מה קיים בכל המנעד, אם יש דברים על אלה שעובדים יום אחד רק בקלפי, בקלפיות, או זה, אם יש הגדרות אחרות

יעקב אשר:  זה נשאר, ההגדרות האלה לא משתנות

ולדימיר בליאק: לא, כלומר, אני מתכוון, נניח השנה יש בחירות לרשויות המקומיות ב-30 באוקטובר, נכון? כמדומני

תומר רוזנר: 31

ולדימיר בליאק: 31, סליחה

ולדימיר בליאק:  ואם מועמד מסוים מעסיק, לא יודע, מנהלת מטה שמתחילה לעבוד ב-31 ביולי, כן? כלומר, עד מועד מסוים משלם מס רגיל, ואז מאותו מועד לפי החוק, כן? 45 יום לפני הבחירות היא תיכנס למסגרת אחרת, נכון? שהיא בעצם תשלם מס מיוחד שהוא לא מס הכנסה

גלעד קריב: לא

גלעד קריב:  כי ההגדרה מדברת על מי שמועסק - - -     

ולדימיר בליאק: לא?     

יעקב אשר: תשובה

גלעד קריב: ההגדרה מדברת על מי שמועסק בתקופת הבחירות בלבד

ולדימיר בליאק: בתקופת הבחירות בלבד

ולדימיר בליאק:  אוקיי, הבנתי

ולדימיר בליאק:  כלומר, מי שהתחיל לעבוד יום לפני תקופת הבחירות משלם מס הכנסה רגיל, כלומר, ולא מס מיוחד

קריאה: על כל התקופה

ולדימיר בליאק: על כל התקופה

ולדימיר בליאק:  אוקיי

ולדימיר בליאק:  כן

יעקב אשר: זה בעצם גם מבנה את שיקול הדעת של מתי לקחת זה

יעקב אשר:  ברור שיש מפלגות שצריכים, לא יודע - - -     

ולדימיר בליאק: כי יש פה סוג של תכנון מס, כלומר

תומר רוזנר: סוג של

תומר רוזנר:  כן, כן

יעקב אשר: אם לא היה משהו כזה לא הייתה לך פרנסה לפני שהיית חבר כנסת

ולדימיר בליאק: אני לא מתלונן

יעקב אשר: אוקיי

יעקב אשר:  אדוני היועץ המשפטי אתה רוצה להתחיל?     

תומר רוזנר: כן, אני רק אציג את הצעת החוק בצורה יותר –     

יעקב אשר: תציג אותה יותר

תומר רוזנר: הצעת החוק, החוק הקיים בעצם קובע שיעור מס אחיד על כל מי שעובד - - -     

יעקב אשר: לאיפה את הולכת?     

יוליה מלינובסקי: לחוקה, יש לי שם גיהינום

ולדימיר בליאק: לכולנו

יוליה מלינובסקי: כשאני ארצה מנוחה קצת ולהירגע - - -     

יעקב אשר: לא, אבל את צריכה לחזור

יוליה מלינובסקי: אני אחזור, אני אחזור

יוליה מלינובסקי:  טוב שאתם קרובים

יעקב אשר: אין, שם את סתם מדברת

יעקב אשר:  פה לפחות יצא משהו ממה שאת אומרת (בהלצה)

יעקב אשר:  כן

תומר רוזנר: ובכן, החוק הזה בעצם קובע שיעור מס אחיד של 25% על כל מי שמועסק בתקופת הבחירות, שזה הנושא שאנחנו דנים בו, בעבודות שקשורות לבחירות, וכן קובע שבאותה תקופה גם ישולם שיעור מאוד-מאוד מופחת של ביטוח לאומי על ידי העובד, ולא ישולם מס בריאות על ידי העובד

תומר רוזנר:  וכרגע, לגבי הכנסת הייתה הוראת שעה שהעריכה את התקופה ל-60 שמסתיימים 14 יום לאחר הבחירות

תומר רוזנר:  כלומר, 45 ימים לפני - - -     

יעקב אשר: כרגע בכנסת בהוראת שעה?     

תומר רוזנר: לא

יעקב אשר: לא

תומר רוזנר: זה התחיל כהוראת שעה

יעקב אשר: זה התחיל כהוראת שעה

תומר רוזנר: במספר בחירות, ולכן מכן זה הפך להוראה קבועה

תומר רוזנר:  לגבי שאר סוגי הבחירות - - -     

יעקב אשר: כן, היו כל-כך הרבה בחירות

תומר רוזנר: לגבי שאר סוגי הבחירות, אני רוצה להפנות את תשומת הלב לשני דברים

תומר רוזנר:  אחד, שמדובר פה בסוגים שונים של בחירות

תומר רוזנר:  אנחנו מדברים על החבירות המוניציפליות

תומר רוזנר:  מדובר פה בסוגים שונים של בחירות

תומר רוזנר:  בין אם זה בחירות כלליות ובין אם זה בחירות מיוחדות שנעשות ברשות מקומית אחת, כלומר בחירות לראש הרשות או למועצת הרשות או לשניהם במועד מיוחד שלאו דווקא במועד הכללי

תומר רוזנר:  ונושא נוסף, וזה חשוב לי להפנות את תשומת הלב, זה לנושא של בחירות מקדימות – "פריימריז"

תומר רוזנר:  לגבי פריימריז אנחנו חושבים שצריך לשקול היטב אם בכלל להרחיב את זה לנושא של 60 ימים, כי שם מערכות הבחירות הן בדרך כלל קצרות מאוד ולא מתפרסות על תקופה יחסית ארוכה

תומר רוזנר:  והשאלה היא אם יש מקום גם בבחירות מקדימות – פריימריז – לתת את האפשרות להארכת התקופה ל-60 ימים, לשיקול דעת הוועדה

תומר רוזנר:  אני לא בטוח שזה נכון

תומר רוזנר:  ולגבי בחירות מוניציפליות - - -     

יעקב אשר: היום כמה ימים זה בפריימריז?     

תומר רוזנר: 30

יעקב אשר: 30

תומר רוזנר: כן

תומר רוזנר:  לגבי בחירות מוניציפליות, גם כאן אולי יש מקום להבחין בין בחירות כלליות, שבהן באמת יש עבודה - - -     

יעקב אשר: רגע, פריימריז זה יותר הולך בבחירות לכנסת, לא כל-כך - - -     

תומר רוזנר: כן, כן, כן

תומר רוזנר:  בחירות לכנסת

תומר רוזנר:  אם כי החוק לא מבדיל, בדרך כלל זה בבחירות לכנסת

תומר רוזנר:  מהניסיון של השנים האחרונות, התקופה שבה מתקיימים פריימריז היא תקופה יחסית קצרה

ולדימיר בליאק: נכון

תומר רוזנר: היא לא מתפרסת על פני 60 ימים, ובטח לא, לכן אנחנו חושבים שצריך לשקול אם לגבי בחירות מקדימות צריך להחריב את התקופה בכלל

תומר רוזנר:  לגבי בחירות מוניציפליות, גם כאן יש מקום לשאלה האם אנחנו מדברים על תקופה כזאת גם כשמדובר בבחירות מיוחדת, למשל בחירות לראש הרשות

ולדימיר בליאק: אבל, גם בחירות מיוחדות זה בדרך כלל רק שלושה חודשים, נכון? מיום ההכרזה

תומר רוזנר: לא, יש מקרים, אפשר לשאול את משרד הפנים, אבל יש הרבה מקרים שזה הרבה פחות

ולדימיר בליאק: הרבה פחות?     

תומר רוזנר: אם ראש עיר נפטר או כל מיני דברים כאלה

ולדימיר בליאק: אז זה פחות מ-90 יום?     

תומר רוזנר: בדרך כלל זה יוצא פחות

תומר רוזנר:  אפשר לשאול את משרד הפנים, הם נמצאים פה, אני חושב שאפשר לשאול

תומר רוזנר:  ויש מצבים שבהם באמת הבחירות הן יחסית בחירות, מה שנקרא, בזק, שצריך לחשוב אם בכלל יש מקום לעשות את זה, להאריך את התקופה בצורה כזאת גם לגבי אותם - - -     

יעקב אשר: איפה בחירות בזק?     

תומר רוזנר: אם יש בחירות רק נגיד לראש רשות מקומית שהתפטר או ראש רשות מקומית שנפטר, אז עושים בחירות מיוחדות לראש הרשות, ובדרך כלל זה נעשה יחסית מהר

תומר רוזנר:  וצריך לשקול אם - - -     

יעקב אשר: בבחירות כאלה חלים כל החוקים האחרים שקיימים בבחירות? זאת אומרת, תקצוב

תומר רוזנר: לא

תומר רוזנר:  התקצוב הוא שונה

תומר רוזנר:  אם זה בחירות מיוחדות התקצוב הוא שונה

יעקב אשר: זאת אומרת, יש תנאים שונים למימון כאלה

תומר רוזנר: במימון הבחירות זה שונה

תומר רוזנר:  כן, המימון הוא שונה

יעקב אשר: שונה בפחות מרגיל או?     

תומר רוזנר: אני לא זוכר לומר, אבל אני זוכר שזה שונה

תומר רוזנר:  אפשר לבדוק את זה עם הזה, אבל בבחירות כאלה יש פחות - - -     

ולדימיר בליאק: התקרה היא שונה, כן

תומר רוזנר: התקרות הן שונות, כן

תומר רוזנר:  וזו שאלה שאתם צריכים להחליט בה

תומר רוזנר:  שאלה נוספת שאנחנו רוצים להעלות כאן היא לגבי הנושא של ביטוח לאומי

תומר רוזנר:  בעצם לפי החוק הקיים, זאת אומרת זה לא משהו שהוא חדש, כיוון שזה מגיע לכאן בפעם הראשונה אנחנו רוצים לבדוק את הנקודה

תומר רוזנר:  העובדה שאנשים שמועסקים - - -     

יעקב אשר: לכאן, אתה מתכוון לוועדה הזאת

תומר רוזנר: לוועדה הזאת, כן

תומר רוזנר:  העובדה שאנשים, לפי החוק הקיים, משלמים, העובדים משלמים רק על ענף ביטוח נפגעי עבודה, שזה אחוז ומשהו מהשכר, ולא משלמים על כל ענפי הביטוח האחרים

תומר רוזנר:  והשאלה שנשאלת כאן היא האם זה עשוי לפגוע בעובדים במובן הזה, למשל לגבי זקנה – האם זה פוגע בוותק שלהם מבחינת צבירת ותק בעבודה או צבירת ותק לביטוח, ביטוח זקנה ובענפי הביטוח האחרים

יעקב אשר: השאלה היא גם על ה-30 יום, האם 30 הימים האלה גם פוגעים

תומר רוזנר: כן, אבל יש הבדל

תומר רוזנר:  30 יום - - -     

יעקב אשר: לא, אתה אומר שאנחנו צריכים בבואנו להגדיל את - - -     

ולדימיר בליאק: לא, לבחון את כל הקצבאות – דמי לידה, דמי אבטלה - אם זה משפיע

תומר רוזנר: אם זה משפיע

תומר רוזנר:  או שיש אפשרות, או שבמצבים האלה העובד נדרש להפרשה כמו מי שאינו עובד

תומר רוזנר:  בקיצור השאלה היא מה קורה, מה הדין בביטוח לאומי

יעקב אשר: מי יודע לתת לנו את התשובה?     

שרית דמרי דבוש: עורכת דין שרית דמרי, מהשלכה המשפטית בביטוח לאומי

יעקב אשר: שלום

שרית דמרי דבוש: אז אני אסביר בקצרה, ויש שאלות שצריך עוד לחדד

שרית דמרי דבוש:  הוראת החוק קובעת שהשכר שמשולם אינו שכר עבודה

שרית דמרי דבוש:  ולכן זה משפיע בשני הכיוונים

שרית דמרי דבוש:  מהכיוון האחד לא גובים דמי ביטוח, אלא רק על ענף נפגעי עבודה, כמו שאמר לך היועץ המשפטי, ומהצד השני זה לא נחשב לצורך גמלאות מחליפות שכר

שרית דמרי דבוש:  כלומר, אם דמי לידה, זה לא ייחשב לצורך דמי הלידה וחישוב הזכאות לדמי הלידה

תומר רוזנר: אתה מבין?     

שרית דמרי דבוש: אבטלה, שזה גמלה מחליפת שכר, זה לא נחשב

שרית דמרי דבוש:  אני יכולה לתת אפילו דוגמא מעולם אבטחת הכנסה

שרית דמרי דבוש:  יכול להיות שמי שיהיה, שמקבל אבטחת הכנסה ועובד בתקופת הבחירות הסכום הזה לא נחשב לו כהכנסה והוא יכול לקבל גם וגם

שרית דמרי דבוש:  אבל זה, זו החשיבות

שרית דמרי דבוש:  מבחינת תקופת ביטוח - - -     

יעקב אשר: לא, אבל מה ששואל היועץ המשפטי, איפה אנחנו גורמים להרעה במצבו של אותו עובד?     

ולדימיר בליאק: האם יש שינוי בתקופת ההכשרה מבחינת הקצבאות? האם זה משפיע איכשהו?     

שרית דמרי דבוש: האם זה נחשב לו לתקופת הכשרה?     

ולדימיר בליאק: כן, כן

שרית דמרי דבוש: למיטב ידיעתי לא, אבל תנו לי כמה דקות

ולדימיר בליאק: זו נקודה חשובה

תומר רוזנר: לא רק לתקופת הכשרה, גם לגבי ותק זקנה למשל

ולדימיר בליאק: כן

שרית דמרי דבוש: ותק זקנה, שוב, צריך לזכור שוותק זקנה זה מתפרס לכל שנות העבודה

תומר רוזנר: אכן, אכן, אבל החודשיים האלה ייחשבו לו לוותק זקנה או לא?     

שרית דמרי דבוש: למיטב ידיעתי לא, אבל אני רוצה לוודא את זה לפני שאני נותנת את התשובה הסופית לוועדה

תומר רוזנר: ואם - - -     

יעקב אשר: כשעשו את זה בכנסת לא בדקו את כל העניין הזה?     

שרית דמרי דבוש: זה היה טרום תקופתי, זה תיקון חקיקה, זה הוראת חוק משנת 1996

שרית דמרי דבוש:  אני לא - - -     

יעקב אשר: לא, לא

יעקב אשר:  ההגדלה הייתה - - -     

ולדימיר בליאק: ההגדלה הייתה ב-2022

שרית דמרי דבוש: נכון, אבל - - -     

יעקב אשר: יכול שלא שאלו אז את השאלות האלה

שרית דמרי דבוש: אז יכול להיות שלא, אני עכשיו אבדוק את זה, אני רוצה לוודא

יעקב אשר: היועץ המשפטי

תומר רוזנר: אז בואי, אנחנו צריכים תמונה מלאה על העניין הזה, ויכול להיות שצריכים לשקול מחדש את העניין במובן הזה שבאותם מקרים שהעובד עלול להיפגע מזה שלא מפרישים לו, אלא אם כן אתם תאמרו שהוא יכול להפריש בעצמו כמו אדם שאינו עובד

תומר רוזנר:  למשל

תומר רוזנר:  אוקיי?     

ולדימיר בליאק: אבל התשובה היא צריכה להיות רוחבית לגבי כל סוגי הקצבאות

שרית דמרי דבוש: כן, כן

תומר רוזנר: ושוב, השאלה האם יש אלטרנטיבה במובן הזה שאם עובד שרוצה לא לפגוע בעצמו יכול להפריש המסכום שהוא מקבל או, לא משנה, מכל סכום אחר, את

יעקב אשר: כן, אבל בסוף גם יש את העובד עצמו שמחליט מה הוא רוצה או לא רוצה

תומר רוזנר: לא, אז אתה לא - - -     

יעקב אשר: הוא צריך לדעת

ולדימיר בליאק: לא, אבל הוא צריך להיות מודע לזה

ולדימיר בליאק:  כן, כן, כן

יעקב אשר: הוא צריך להיות מודע איזה זכויות - - -     

ולדימיר בליאק: למשל אישה בהיריון, כן?     

תומר רוזנר: נכון

ולדימיר בליאק: היא אמורה לדעת האם 60 הימים האלה ייכנסו לתקופת ההכשרה או לא

תומר רוזנר: לא ייחשבו, לא

ולדימיר בליאק: כי זה יכול להיות קריטי

תומר רוזנר: זה אפילו יותר גרוע מתקופת הכשרה

שרית דמרי דבוש: זה לא ייחשב

תומר רוזנר: זה לא ייחשב לה אפילו לחישוב השכר

ולדימיר בליאק: נכון

שרית דמרי דבוש: זה לא ייחשב לצורך דמי הלידה

ולדימיר בליאק: לא ייחשב, אוקיי

שרית דמרי דבוש: זה חד משמעית

שרית דמרי דבוש:  חד משמעית

שרית דמרי דבוש:  ואני כן חייבת להגיד

שרית דמרי דבוש:  בביטוח לאומי אין מנגנון של רשות

תומר רוזנר: נכון, זהו, אין דבר כזה

שרית דמרי דבוש: אתה לא יכול להחליט אם אתה מעוניין לבטח את עצמך או לא מעוניין

תומר רוזנר: לא, השאלה שאני שואל שוב

תומר רוזנר:  אדם שאינו עובד, אוקיי?     

שרית דמרי דבוש: הוא משלם - - -     

תומר רוזנר: הוא יכול לשלם, הוא משלם את המינימום

שרית דמרי דבוש: הוא משלם את הסכום המינימלי

תומר רוזנר: יפה

שרית דמרי דבוש: זה נקרא הסכום המינימלי

שרית דמרי דבוש:  זה בעיקר תשלום, עיקרו תשלום בעד ביטוח בריאות

שרית דמרי דבוש:  ובערך בין 60 ל-70 שקלים זה ביטוח לאומי

תומר רוזנר: וזה מכסה לו את כל הקצבאות?     

שרית דמרי דבוש: זה מכסה קצבאות שאינן קצבאות מחליפות שכר

שרית דמרי דבוש:  כלומר, זה רלוונטי לנכות כללית, לזקנה, לשארים

שרית דמרי דבוש:  זה לא רלוונטי לקצבאות מחליפות שכר כמו אבטלה, דמי לידה, חדלות פירעון – כל הגמלאות שהן מחליפות שכר, זה לא, התשלום המינימלי לא מכסה כי ההבנה היא שאתה לא עובד, אז אתה לא צריך להיות מבוטח בגמלאות מחליפות שכר באותה תקופה

תומר רוזנר: אוקיי

תומר רוזנר:  אז מה - - -     

שרית דמרי דבוש: אני בודקת

תומר רוזנר: לא, מעבר לשאלה, אנחנו צריכים תשובות לשלוש שאלות

תומר רוזנר:  א' לגבי הגמלאות שאינן מחליפות שכר

תומר רוזנר:  כלומר, מה אנחנו יכולים לעשות כדי, האם אנחנו צריכים לקבוע את ההוראה שבעצם הוא ישלם את התשלום המינימלי כאילו שהוא אינו עובד

תומר רוזנר:  אוקיי? לצורך העניין הזה, את הסכום המינימלי

תומר רוזנר:  שתיים, לגבי גמלאות מחליפות שכר, האם אנחנו חייבים שתהיה הפרשה כדי שהוא יזכה בזכויות או לא, או שיש אלטרנטיבה אחרת

דין ליבנה: אני רוצה רק להעיר

יעקב אשר: כן

דין ליבנה: דין ליבנה, היועץ המשפטי של ועדת הבחירות

דין ליבנה:  צריך לזכור, עיר המועסקים במסגרת חוק מיסוי תשלומים בתקופת הבחירות זה עובדי יום בחירות

דין ליבנה:  כשאני אומר עיקר זה בבחירות האחרונות 70,000 עובדי יום בחירות, כמה מאות בודדים, לדעתי אפילו ברמה הנמוכה, של עובדים שעובדים תקופה יותר ארוכה

תומר רוזנר: זה אצלך, זה לא אומר

דין ליבנה: כן

תומר רוזנר: לא אומר שמדברים על המפלגות

יעקב אשר: יכול להיות יותר

תומר רוזנר: לא, הוא מדבר רק על מה שאצלו

יעקב אשר: אה, על העובדים שלך

דין ליבנה: כן, כן

דין ליבנה:  אני יכול לדבר רק על - - -     

יעקב אשר: לא, עובדי המפלגות אני שואל

דין ליבנה: כן, לא - - -     

תומר רוזנר: זה לא כמה מאות

דין ליבנה: רק על עובדי תקופת, רק על עובדי וועדת הבחירות

יעקב אשר: אוקיי

דין ליבנה: עכשיו, להגיד שאדם יקבל, על עבודה של יום שבו הוא מקבל שכר מאוד-מאוד גבוה

דין ליבנה:  מזכיר וועדת קלפי, למשל, שמקבל כ-3,000 שקל על יום עבודה אחד

דין ליבנה:  אם נגיד שזה יכול להיכנס לקצבת מחליפת הכנסה, מה, נחשב לו דמי אבטלה לפי 90,000 שקל לחודש? על יום עבודה אחד, חד-פעמי

תומר רוזנר: לא, מחשבים בממוצע לשלושה חודשים לפני

שרית דמרי דבוש: לא, אבל יש כל מיני הוראות - - -     

דין ליבנה: יש יקפיץ את הממוצע באופן קיצוני

יעקב אשר: לא, לא, לא

יעקב אשר:  נכנסים פה ל- - -     

תומר רוזנר: לא משנה, אז על יום הבחירות לא צריך לתת, אבל מי שעובד תקופה זה משהו אחר

דין ליבנה: וגם יש פה שאלה מאוד-מאוד חשובה לגבי, לפחות אצלנו, עיקר העובדים שמועסקים במסגרת הזו - - -     

יעקב אשר: הנושאים הללו עלו אצלכם בזמנו?     

דין ליבנה: לא, כי מדובר בסוף בעובדים שזה בשבילם עבודה נוספת, עבודה שנייה לאחר צוהריים

דין ליבנה:  מראיינים

יעקב אשר: לא, לא רק העובדים שלך

יעקב אשר:  אני מתכוון, כשאתה שינית את החוק, שינו את החוק ואתם הייתם חלק משינוי החוק

דין ליבנה: אנחנו היינו היוזמים אפילו

יעקב אשר: אפילו היוזמים, אוקיי

יעקב אשר:  והסתכלתם כמובן גם על העובדים של המפלגות, לא רק על העובדים שלכם

דין ליבנה: השאלה הזאת לא עלתה ואף אחד לא פנה, לא בדיעבד ולא מראש, שהוא נפגע מכך או שהוא רואה שמשהו לא בסדר

דין ליבנה:  עכשיו, כמובן שכפי שאמר היועץ המשפטי, יכול להיות שהוא יגלה את זה בקצבת זקנה בגיל 67

יעקב אשר: כן, אבל קשה לי להאמין - - -     

דין ליבנה: רק קשה לי להאמין שבגלל חודשיים פעם בכמה שנים - - -     

יעקב אשר: זה ישתנה בצורה דרסטית כזו

יעקב אשר:  בטח כשמדברים על רשויות מקומיות ששם לפחות זה פעם בחמש שנים באמת ולא כמו ברשויות אחרות

דין ליבנה: וגם צריך לזכור שבסוף החוק הזה חוקק בשביל הפשטות

דין ליבנה:  פשטות גם לגורמים שמנהלים את הבחירות, גם למפלגות, גם לעובדים וגם לרשויות

יעקב אשר: מה שכן, יכול להיות שצריכה להיות יותר הסברה בעניין הזה

יעקב אשר:  זאת אומרת, יותר הבהרה של הנקודות האלה, שעובדים צריכים להיות מודעים לכך

יעקב אשר:  תראה, אני לא חושב שנוכל היום, בבואנו להאריך מ-30 ל-60

יעקב אשר:  הרי, גם 30 יום זה נזק לאותם אנשים, אם נלך מהכיוון הזה כן? אז אנחנו נשמח, באמת, נשמח אם את בודקת בינתיים

שרית דמרי דבוש: כן, כן, אני בודקת

יעקב אשר: על מה זה חל ועל מה לא

יעקב אשר:  אבל אני חושב שאם נתחיל להיכנס לתוך ההבחנות האלה ונתחיל לתקן אותן אחת-אחת, יש לכל דבר השלכה מהותית על זה

תומר רוזנר: לא, התשובה היא - - -     

יעקב אשר: דקה, דקה

יעקב אשר:  זה גם יכול לגרום לעיוות של דברים, ואולי פה יבוא תכנון המסה הלא טוב

ולדימיר בליאק: אגב, עוד שאלה באותו נושא

ולדימיר בליאק:  אם אותו עובד בתקופת הבחירות מעוניין להיות מועסק כעובד רגיל ולא כעובד בתקופת הבחירות, הוא יכול לעשות את זה? המעסיק יכול לעשות את זה או לא?     

יעקב אשר: זהו, אז לא

יעקב אשר:  זה מה שהם אומרים

ולדימיר בליאק: לא, נכון?     

דין ליבנה: כל מי שעומד בקריטריונים של החוק זאת אומרת שהוא עובד בתקופה המזכה, מרוויח בכל התקופה מתחת לסכום המזכה

ולדימיר בליאק: כן

דין ליבנה: והוא עובד בשביל משלם

דין ליבנה:  זאת אומרת וועדת הבחירות, מפלגות

ולדימיר בליאק: כלומר, הוא יהיה מועסק כי הוא עובד בתקופת הבחירות

דין ליבנה: אז הוא נחשב כך

ולדימיר בליאק: אוקיי

דין ליבנה: ולא במקצוע הקבוע שלו

ולדימיר בליאק: כן

תומר רוזנר: ואין לו זכות בחירה

תומר רוזנר:  זאת אומרת, גם אם - - -     

ולדימיר בליאק: מה התקרה, אגב?     

דין ליבנה: 18,000 שקל

ולדימיר בליאק: 18,000 שקל

תומר רוזנר: לחודש או לכל התקופה?     

דין ליבנה: לא, לכל התקופה

דין ליבנה:  לכל תקופת הבחירות

ולדימיר בליאק: כלומר, אנחנו לא - - -     

תומר רוזנר: למשל עובדים, רק להבין, עובדים שמרוויחים שכר מינימום או נגיד עד 8,000 שקל לצורך העניין, הם ייפגעו מהדבר הזה

תומר רוזנר:  הם משלמים יותר מס

ולדימיר בליאק: ובאופן תיאורטי, אם אנחנו מגדילים - - -     

תומר רוזנר: אבל זה - - -     

ולדימיר בליאק: אם אנחנו מכפילים את התקופה, לא נכון גם להגדיל את התקרה?     

תומר רוזנר: לא, הגדילו אותה כשהגדילו את התקרה בכנסת ל-60 ימים

ולדימיר בליאק: אוקיי

תומר רוזנר: כבר הגדילו את התקרה

ולדימיר בליאק: אוקיי, בסדר

יעקב אשר: שאלה באוויר

יעקב אשר:  מרחפת באוויר

יעקב אשר:  מישהו רוצה לומר משהו ממשרדי הממשלה השונים? משרד הפנים

יעקב אשר:  אוקיי, בוא, אז אלה השאלות שנשאלו

יעקב אשר:  אני אומר כך בגדול, זאת אומרת, נחכה אולי כמה דקות, אולי אפילו נעשה איזו הפסקה

שרית דמרי דבוש: אני מתנצלת, זה לא שאלות שהועברו אלינו מראש

יעקב אשר: כן, כן

שרית דמרי דבוש: אז אני מתנצלת

יעקב אשר: לא, לא, בסדר, בסדר

יעקב אשר:  בלי לחץ

יעקב אשר:  יכול להיות שנעשה כמה דקות הפסקה אולי בדיון כדי גם לחשוב

יעקב אשר:  בואו רגע נשים את זה

יעקב אשר:  זאת אומרת, אני אגיד לך בגדול על מה אני מסתכל

יעקב אשר:  אני לא בטוח שאנחנו במצב עכשיו של לבוא ולהיכנס לכל פרמטר בנפרד

יעקב אשר:  אלא אם כן יש לנו איזשהו משהו שהוא - - -     

תומר רוזנר: לא, אפשר לעשות פתרון מאוד פשוט

יעקב אשר: כן?     

תומר רוזנר: לגבי המס, אפשר לקבוע סכום אחיד שהוא יכסה את כל הדברים

יעקב אשר: כן, אבל השלכה של סכום כזה אחיד שיכסה את כל הדברים של פנסיות, חופשות לידה - - -     

תומר רוזנר: לא פנסיות

יעקב אשר: אז מה?     

תומר רוזנר: שוב פעם, אפשר לעשות, כמו שעשו שיעור אחיד של מס, של 25%

יעקב אשר: שגם זה צריך לדבר עליו

תומר רוזנר: בסדר, אבל זה כרגע הרשימה שנקבעה, שזה גם אפשר לדבר עליו

תומר רוזנר:  זה כמובן עניין של הכנסות והוצאות

תומר רוזנר:  יכול הביטוח הלאומי, לאו דווקא לעכשיו, יכול לבוא לתחשיב לדיון הבא שיהיה ולהגיד, אנחנו חושבים שצריך להטיל, נגיד, לצורך העניין, 3% "פלט", מה שנקרא, על הסכום, וזה יכסה את הכל

תומר רוזנר:  לצרוך העניין

תומר רוזנר:  ואז אנחנו לא פוגעים בעובד

יעקב אשר: טוב

דין ליבנה: אתה מעלה אותו שיעור מס

תומר רוזנר: מה?     

דין ליבנה: הוא משלם 28% ולא 25%

תומר רוזנר: הוא יקבל ביטוח - - -     

ולדימיר בליאק: אגב, מה היה הרציונל - - -     

תומר רוזנר: הוא יקבל ביטוח פשוט

ולדימיר בליאק: מה היה רציונל מלכתחילה לגבות רק על ענף נפגעי עבודה?     

תומר רוזנר: מוזר מאוד

יעקב אשר: אל תשאל אותי

שרית דמרי דבוש: כדי שהוא יהיה מבוטח

ולדימיר בליאק: לא יודע, אני לא הייתי פה

ולדימיר בליאק:  אתה היית פה תמיד אבל אני לא

יעקב אשר: כשאמרו לך המחוקק, לא התכוונו רק אליי

ולדימיר בליאק: הרי מה אמרת לי, כן? ולא פעם

ולדימיר בליאק:  "אתה תהיה פה מספיק זמן כמוני אז אתה תלמד"

ולדימיר בליאק:  אז אני שואל אותך

יעקב אשר: אבל לא הבטחתי שאני המורה

יעקב אשר:  אתה תלמד, אני בטוח, כי אתה חרוץ

יעקב אשר:  אתה תלמד

דין ליבנה: נפגעי עבודה יש לנו כל הזמן

דין ליבנה:  יש מזכיר וועדת קלפי שנדרש בדרך לקלפי

שרית דמרי דבוש: חס וחלילה

דין ליבנה: חס וחלילה, זה קורה פשוט

שרית דמרי דבוש: צריך לבטח אותו

דין ליבנה: זה לא, רק עכשיו טילפנו בתביעה - - -     

יעקב אשר: לא, ברור שזה

ולדימיר בליאק: לא, זה ברור לי

ולדימיר בליאק:  אני שואל משהו אחר – מה היה הרציונל להוריד את המרכיבים האחרים?     

תומר רוזנר: אישה בהיריון לדוגמא

דין ליבנה: הרציונל היה שהאנשים האלה הם לא עובדים רגילים, אלא הם באים בסוף, וצריך לזכרו שהחוק הזה חוקק ב-1996 על יום הבחירות בלבד

דין ליבנה:  זה הרצים, האנשים שעושים תעמולה בשביל המפלגות

ולדימיר בליאק: אתה לפחות ב-1996 היית בארץ, אני לא

תומר רוזנר: אצלו זה עובדי מדינה, ברוב המקרים

יעקב אשר: לא, אבל גם ברשויות זה יכול להיות

יעקב אשר:  וגם במפלגות

יעקב אשר:  סתם ככה, אם אתה נתח את כמות העובדים, כמה עובדים הם עובדים מלאים? יש הרבה שעובדים חצי משרה, נשארים בעבודה שלהם

יעקב אשר:  רוב העובדים שלו זה וודאי

יעקב אשר:  אבל גם במפלגות

יעקב אשר:  אף אחד לא בא ליום עבודה, חוץ מכמה בודדים, מנהל הקמפיין או מנהל הזה, ששם תאמין לי זה לא הסכומים האלה ולא כאן ולא זה הסיפור

תומר רוזנר: עדיין העובדת שבהיריון - - -     

שרית דמרי דבוש: אני קיבלתי את התשובה

יעקב אשר: כן

שרית דמרי דבוש: כפי שאמרתי, זה לא נחשב לתקופת הכשרה בכלל

שרית דמרי דבוש:  זה לא נחשב הכנסה

ולדימיר בליאק: זה לא נכלל בתקופת הכשרה

שרית דמרי דבוש: ככל שהוא רוצה להמשיך, הוא לא רוצה הוא חייב, אם בתקופה הזאת אם אין לו עבודה אחרת הוא ישלם מה שמכונה אצלנו 'לעלע' – לא עובד לא עצמאי

שרית דמרי דבוש:  כלומר, הוא ישלם את הסכום המינימלי

שרית דמרי דבוש:  אם הוא עובד בעבודה אחרת אז הוא כמובן מבטוח בעבודה האחרת לצורכי ביטוח לאומי

שרית דמרי דבוש:  אם הוא לא עובד בשום עבודה אחרת וזה העיסוק היחיד שלו באותו חודש, אז לשם המשך הביטוח בביטוח לאומי הוא חייב על פי חוק, זה לא בחירתו, הוא יצטרך לשלם את הסכום המינימלי

יעקב אשר: וזה מה שעשו כולם עד היום

תומר רוזנר: לא, מי אומר?     

שרית דמרי דבוש: ואז הוא ממשיך להיות מבוטח בכל יתר הגמלאות

יעקב אשר: כן, כן, כן, אומרים לי כן

יעקב אשר:  יש פה נציגי מפלגות? ששילמו זה, וברור

תומר רוזנר: אם הוא שילם את הסכום המינימלי לצורך העניין, היא שילמה את הסכום המינימלי לצורך העניין, אוקיי? והיא בהיריון בחודש השביעי, אוקיי? ועכשיו כשהיא תצא לחופשת הלידה, יחשבו לה את הסכום הזה?     

שרית דמרי דבוש: לא

שרית דמרי דבוש:  זה לא הכנסת עבודה

ולדימיר בליאק: כי זה לא הכנסת עבודה, כן?     

שרית דמרי דבוש: זה לא הכנסת עבודה

תומר רוזנר: זה כן הכנסת עבודה

ולדימיר בליאק: לא, זה לא הכנסת עבודה

תומר רוזנר: בתוך החוק, כן? אז צריך לחשוב

ולדימיר בליאק: לכן, גם אם היו משלמים מס הכנסה זה מס מיוחד

יעקב אשר: כן, אבל האפשרות לזה זה רק בחודשים מסוימים?     

תומר רוזנר: השאלה אם יש אפשרות - - -, מה?     

יעקב אשר: אני כבר לא זוכר

תומר רוזנר: מה? דמי לידה?     

יעקב אשר: כן

תומר רוזנר: שלושה חודשים אחרונים

יעקב אשר: אני כבר לא טיפלתי בזה כבר הרבה שנים

תומר רוזנר: שלושה חודשים אחרונים לפני - - -     

ולדימיר בליאק: לא יש תקופת הכשרה

ולדימיר בליאק:  לדעתי זה עשר מתוך 14, או 15 מתוך 22, נכון? משהו כזה

יעקב אשר: בדיוק

יעקב אשר:  בדיוק

ולדימיר בליאק: כן

יעקב אשר: יש ממוצע

ולדימיר בליאק: כן

שרית דמרי דבוש: כן

יעקב אשר: יש ממוצע

ולדימיר בליאק: לא, זה לא ממוצע, זה חלק

יעקב אשר: לא ממוצע

יעקב אשר:  זאת אומרת, אתה יכול - - -     

ולדימיר בליאק: זה 15 מתוך 22 או 10 מתוך 14

שרית דמרי דבוש: יש, גם בעקבות הקורונה - - -     

יעקב אשר: רגע, אני רוצה לשמוע אותך

שרית דמרי דבוש: גם בעקבות הקורונה יצרנו כללים שהם יותר מיטיבים עם דמי לידה

שרית דמרי דבוש:  היא יכולה לבחור שלושה, זה תלוי איזה קופה - - -     

יעקב אשר: הבנתי, זאת אומרת, זה לאו דווקא שלושת החודשים האחרונים

ולדימיר בליאק: נכון

יעקב אשר: אוקיי, זאת אומרת שבן אדם יודע ועושה את החשבון הזה

יעקב אשר:  השאלה, בעצם מה שאתה שואל היא שאלה אחת - - -     

תומר רוזנר: מה זה, אין לו ברירה

ולדימיר בליאק: לא, השאלה מה הגובה - - -     

יעקב אשר: מה זה "אין לו ברירה"

ולדימיר בליאק: לא, לא, לא

ולדימיר בליאק:  השאלה זה לא הגובה, השאלה זה תקופת ההכשרה

ולדימיר בליאק:  כלומר - - -     

תומר רוזנר: לייצר מצב - - -     

יעקב אשר: היא לא חייבת לעבוד

תומר רוזנר: נו

תומר רוזנר:  האמירה הזאת היא מאוד בעייתית, מה שאתה אומר עכשיו

יעקב אשר: שמה?     

תומר רוזנר: אתה גורם לאנשים, שרוצים להיות מבוטחים ורוצים זה, היא לא תוכל לעבוד בגלל שאין לה אפשרות לבטח את עצמה

תומר רוזנר:  זה בעייתי מאוד

יעקב אשר: לא, לא, רגע, רגע, רגע

יעקב אשר:  זה בעייתי בצורה שאתה מציג אותה

תומר רוזנר: אבל זה המצב

יעקב אשר: רגע

יעקב אשר:  לפי איך שאתה מסתכל על זה, זה המצב

יעקב אשר:  אני מסתכל על משהו אחר

יעקב אשר:  אני אומר, בן אדם שעובד בעבודה מסוימת, כן? לפעמים הציעו לו עכשיו איזו עבודה זמנית באיזה מקום לחודש-חודשיים להרוויח יותר כסף

יעקב אשר:  נגיד מקבל אישור ממקום העבודה לרדת לחצי משרה לחודשיים וכולי

תומר רוזנר: אין שום בעיה

יעקב אשר: הוא עושה את הקלקולציה שלו

תומר רוזנר: לא, אבל אז מורידים לו מהמשכורת

יעקב אשר: רגע, רגע, אבל רק להקשיב

תומר רוזנר: לא שואלים אותו

יעקב אשר: כן שואלים אותו

תומר רוזנר: לא

תומר רוזנר:  אם הוא עובד בעבודה, כל עבודה שאתה עובד בה - - -     

יעקב אשר: תקשיב, שנייה, תומר

יעקב אשר:  אתה סובל אותי כל-כך הרבה זמן אז עוד דקה רק תקשיב

יעקב אשר:  אני בא ואומר, אני מסתכל כרגע על ההחלטה של מישהו שאומר "אני אלך לעבוד בבחירות"

יעקב אשר:  לא כולם חייבים לעבוד בבחירות, וגם לא מדובר על חברי וועדות קלפי או מזכירים, שזה יום אחד, שזה לא הדבר

תומר רוזנר: זה לא הבעיה

יעקב אשר: שזה לא הבעיה, אוקיי? אז בוא נוריד את כל זה

יעקב אשר:  עכשיו מדובר על בן אדם שרואה מודעה ממפלגה מסוימת "מחפשים עכשיו רכזים" או לא יודע מה

יעקב אשר:  לא כל אדם רגיל מהשורה שעובד עבודה מלאה הולך ואומר "אני עוזב הכל", אלה הם מי שזה טוב לו להשלמה נוספת

ולדימיר בליאק: או שיש לו את האפשרות הזאת

יעקב אשר: או שיש לו את האפשרות הזאת, או שהוא, החיידק הפוליטי שלו כל-כך שהוא מוכן להיות חלק מהמשימה וגם להפסיד בעבורה, הוא היה מכון גם להתנדב אבל הוא הולך לזה

יעקב אשר:  לכן, שם יש את הבחינה

יעקב אשר:  אני מסכים איתך, שביום שנכנסת לעניין אז אתה אומר שהם יכולים להפסיד זכויות שיש להם וכולי

יעקב אשר:  אני בא ואומר דבר אחד, שני דברים במצטבר

יעקב אשר:  אחד, אם כל מה שאתה אומר אתה צודק אז יש לי בעיה גם על ה-30 יום

יעקב אשר:  ודבר שני, בנושא הזה של ליידע את העניין, זאת אומרת שצריך להיות ברור מה זה נקרא עבודת בחירות

יעקב אשר:  מה אתה מרוויח ומה אתה עלול להפסיד

יעקב אשר:  הנקודה הזאת שלקחת כדוגמא, למשל מדמי לידה והכל, שוב, אנשים לא באים ונכנסים לעבוד בבחירות, לא רצים לזה - בודקים את עצמם איך זה משפיע, צריך לבקש אישור ממקום העבודה, בודקים מה זה משפיע עליהם ומה זה

יעקב אשר:  אם זה כזאת השפעה שמבחינה משפטית אנחנו בעצם גורמים פה להרעה של אנשים

יעקב אשר:  הרעה של 30 יום היא מבחינתי אותו דבר כמו הרעה של 60 יום, היא רק כפולה, זה הכל

יעקב אשר:  אבל היא אותו דבר

יעקב אשר:  היא אותו דבר

תומר רוזנר: לא, זו תקופה יותר משמעותית

יעקב אשר: היא יותר משמעותית, זה נכון

יעקב אשר:  אבל אני חושב, עוד פעם, אני אומר עוד פעם, אם יש אפשרות, אם, בואו נאמר, ניתן לכם חשיבה אם אתם יכולים לבוא ולתת פתרונות לדברים הללו

תומר רוזנר: פתרון פשוט

תומר רוזנר:  אפשר למצוא פתרון פשוט

יעקב אשר: פתרונות פשוטים מבלי שאנחנו משליכים עכשיו על כל מערך הפנסיה במדינת ישראל, שכולם ירוצו לעבוד בבחירות בתקופה מסוימת כי זה יכול להגדיל להם את הממוצע בפנסיה, או לא יודע מה שלא יהיה

תומר רוזנר: אגב, השאלה הזאת היא שאלה שאנחנו באמת צריכים לשאול את וועדת הבחירות

תומר רוזנר:  מעניין אותי

תומר רוזנר:  האם עושים להם הפרשה לפנסיה לתקופה הזאת? אני לא חושב שכתוב בחוק שזה לא סוג העבודה לעניין פנסיה

דין ליבנה: לעובדי תקופת הבחירות שחל עם החוק הזה אנחנו לא מפרישים לפנסיה

תומר רוזנר: על סמך מה?     

דין ליבנה: על סמך זה שזה לא שכר

תומר רוזנר: לא, כתוב לעניין, לעניין זה

דין ליבנה: על אף הוראות כל דין

תומר רוזנר: כן

דין ליבנה: כל דין, לרבות צו הרחבה לפנסיה חובה

תומר רוזנר: אוקיי

דין ליבנה: זה לא כתוב לעניין חוק זה, כתוב - - -     

ולדימיר בליאק: כלומר, זה לא הכנסת עבודה לכל דבר ועניין

דין ליבנה: נכון

ולדימיר בליאק: אוקיי

דין ליבנה: לא רואים את זה כשכר

תומר רוזנר: בסדר

תומר רוזנר:  אז פה, פה יש איזשהו היגיון שאומרים שזו תקופה קצרה, זה חודשיים, אתה זה

תומר רוזנר:  כיוון שזה פחות משלושה חודשים, לא פוגע בזכויות הפנסיוניות, אוקיי? אי הפרשה של שלושה חודשים

תומר רוזנר:  אבל אנחנו שומעים מביטוח לאומי שזה כן פוגע, אז בואו, צריך

תומר רוזנר:  אולי ביטוח לאומי ייתן לנו מענה, פתרון פשוט וענייני לדבר הזה

יעקב אשר: אוקיי, כן

שרית דמרי דבוש: לא, אדוני, זה משהו שצריך להביא למנהלת המוסד

שרית דמרי דבוש:  אני מניחה שהפתרון הוא יהיה אולי לגבות דמי ביטוח לאומי כמו שכר עבודה, ואז, אבל צריך שיהיה כתוב שלעניין חוק ביטוח לאומי יראו בזה כשכר עבודה

תומר רוזנר: לא, גם במס הכנסה עשו הסדר מיוחד, אז גם פה אפשר לחשוב

תומר רוזנר:  זה לא צריך להיות עם הראש בקיר, מה שנקרא

יעקב אשר: תראו, אני - - -     

שרית דמרי דבוש: אנחנו מכירים בביטוח לאומי מודל שאומר או שזה שכר עבודה, ואז אתה מבוטח לגמלאות מחליפות שכר, או שזה לא שכר עבודה ואז זה מבוטח אחרת

שרית דמרי דבוש:  לייצר מודל חדש - - -     

ולדימיר בליאק: מהצד שלו בסוף - - -     

יעקב אשר: ב-'לעלע'

ולדימיר בליאק:  הרי, בסוף לפחות בהגדרה מדובר בביטוח

יעקב אשר: 'לעלע'

ולדימיר בליאק: ואם אתה רוצה להנות מהביטוח אז תפריש את הפרמיה, כן?     

תומר רוזנר: ברור

ולדימיר בליאק: מי שלא מפריש את הפרמיה לא יכול להנות

תומר רוזנר: נכון

ולדימיר בליאק: כן

שרית דמרי דבוש: אז לייצר מודל חדש שהוא לא זה ולא זה מחייב מאיתנו כמובן להביא את זה למנהלת ביטוח לאומי, לבחון את המודלים, אני לא יודעת איזה מודל, לחשוב על איזשהו מודל חדש, אני לא מכירה

שרית דמרי דבוש:  אם לוועדה יש רעיון למודל אנחנו נשמח לשבת ונבחן אותו

דין ליבנה: וצריך לזכור גם את הסיבוך שזה יכול לגרום על כך שנחשב על שכר של יום אחד שהוא גובה גמלה של כמה חודשים

ולדימיר בליאק: נכון, נכון

ולדימיר בליאק:  לא, יש פה הרבה השלכות רוחב בנושא הזה

ולדימיר בליאק:  אבל שוב - - -     

יעקב אשר: תראו

יעקב אשר:  אוקיי

דין ליבנה: זה נועד להיות חוק - - -     

ולדימיר בליאק: וזה גם מעלה את המיסוי לכאורה

שרית דמרי דבוש: זה, כמובן מעלה - - -     

ולדימיר בליאק: אם אתה מפריש

ולדימיר בליאק:  אם אתה מפריש

תומר רוזנר: פרמיה

ולדימיר בליאק: לא, בסדר, זה ברור, אבל לזה כבר נכנסים לביטוח אחר אם זה מס או ביטוח

יוליה מלינובסקי: רגע, אבל דיברת בכלל על הסיפור הזה למה יש מיסוי על עבודה ביום הבחירות? מצטערת

יעקב אשר: עוד לא

יוליה מלינובסקי: עוד לא

יוליה מלינובסקי:  אז תרשו לי, כי אני צריכה לחזור

יעקב אשר: בבקשה

יעקב אשר:  רשות הדיבור לחברת הכנסת יוליה מלינובסקי, בבקשה

יוליה מלינובסקי: אני מצטערת

יוליה מלינובסקי:  מה שטוב, ששתי הוועדות שלי הן ממש דלת מול דלת

יעקב אשר: כן

ולדימיר בליאק: חבל שיש פה קיר

יוליה מלינובסקי: יש את הסיפור הזה, מי עונה לי? מי מקשיב?     

יעקב אשר: כולם

יוליה מלינובסקי: יש את הסיפור הזה שמישהו עובד ביום הבחירות, או תאריך שנקוב כיום הבחירות, כמדומני זה 30 יום, יש שם מיסוי של 25%

ולדימיר בליאק: תקופת הבחירות

יוליה מלינובסקי: תקופת הבחירות, כן

יוליה מלינובסקי:  מיסוי אוטומטי 25%

יוליה מלינובסקי:  ואני, כי עברתי המון מערכות בחירות, ומאוד קשה לגייס אנשים לעבוד בבחירות

יוליה מלינובסקי:  ואתה צריך כוח אדם איכותי

יוליה מלינובסקי:  וכשאתה מחפש אותם זה מאוד בעייתי

יוליה מלינובסקי:  ואני לא מצליחה להבין למה המדינה צריכה לגבות את 25% האלו

יוליה מלינובסקי:  מה? זה כסף שכבר מגיע לאנשים

יוליה מלינובסקי:  למה בכלל 25%? מי קבע את ה-25%? מאיפה זה בא? למה 25 ולא 15? ולמה לא 0? מה ההיגיון מאחורי הדבר הזה?     

יעקב אשר: תשובה

יעקב אשר:  שם ותפקיד

אפרת ריץ': עורכת דין אפרת ריץ', רשות המיסים

אפרת ריץ':  שיעור המס של 25% משקף, זה כמובן נקבע על ידי המחוקק, וזה משקף איזשהו שקלול של שיעור נורמטיבי שהוחלט שהוא זה שנכון, כי יש אנשים בעלי הכנסה גבוהה יותר, יש אנשים בעלי הכנסה נמוכה יותר

אפרת ריץ':  זה משקף גם את ההתייחסות גם לביטוח לאומי

אפרת ריץ':  וזה השיעור הנורמטיבי שנקבע שהוא נכון

יוליה מלינובסקי: מה ההיגיון?     

תומר רוזנר: רגע, רגע, רגע

תומר רוזנר:  זה חשוב מה שאמרת עכשיו

תומר רוזנר:  זה משקף גם את ההתייחסות לביטוח לאומי? באיזה מובן?     

אפרת ריץ': יש, עשו איזה שיעור שמשקף גם את ההתייחסות, למיטב ידיעתי, כמו שגם אמר היועץ המפשטי שלוועדת הבחירות, שלו היו רוצים להוסיף איזשהו רכיב לביטוח לאומי היה צריך להעלות את השיעור

אפרת ריץ':  כי כל השקלול הזה משקף גם משהו של ביטוח לאומי

יוליה מלינובסקי: זה לא קשור לביטוח לאומי

יוליה מלינובסקי:  לא משלמים שם ביטוח לאומי

יוליה מלינובסקי:  לא, זה לא קשור

אפרת ריץ': אני אומרת, השיעור הזה שנקבע, למיטב ידיעתי, משקף גם התייחסות לביטוח לאומי

ולדימיר בליאק: אני רוצה לומר משהו בהקשר הזה

יוליה מלינובסקי: לא הבנתי

יוליה מלינובסקי:  עוד פעם, סליחה

יעקב אשר: דקה, רגע, אבל לא קיבלנו תשובה

יוליה מלינובסקי: לא, לא, לא

יוליה מלינובסקי:  איך זה משקף התייחסות לביטוח לאומי?     

יעקב אשר: לא ביטוח לאומי, אני מדבר בכלל, על מיסוי

אפרת ריץ': אז שוב, המיסוי, שיעור המיסוי, שיעור המס המיוחד שנקבע, אמרתי בהתחלה, משקף איזשהו שיעור נורמטיבי שהיה צריך לקבוע אותו באופן רחב ככה שיתאים לכלל האוכלוסייה שעובדת ביום הזה

אפרת ריץ':  זה מס אחר, זה משהו שלא רוצים להיכנס לסיבוכים ולכל מיני חישובים

אפרת ריץ':  זה אמור להיות חישוב פשוט

יעקב אשר: לא, השאלה אם עשו פרופיל של האנשים שעובדים בבחירות בדרך כלל

יעקב אשר:  האם זה אלה בעלי ההכנסות הגבוהות מאוד או שלא? או שבדיוק הפוך, כי זה היה משנה את כל התמהיל

ולדימיר בליאק: אני חושב, קודם כל אני חושב שאם בן אדם עובד אז ראוי שהוא ישלם מס, באופן כללי

יעקב אשר: זה על השאלה ההיא

ולדימיר בליאק: אבל מה שכן - - -     

יעקב אשר: עכשיו השאלה כמה

ולדימיר בליאק: אני לא בטוח, וגם עברתי - - -     

יעקב אשר: השאלה כמה

ולדימיר בליאק: כמה מערכות בחירות גם מהצד של המפלגה וגם מהקריירה המקצועית שלי

ולדימיר בליאק:  אני לא בטוח שאלה שעובדים בתקופת הבחירות, המס השולי שלהם מגיע ל-25%

ולדימיר בליאק:  אני מדבר על הרוב, כן?     

יוליה מלינובסקי: נכון

ולדימיר בליאק: לדעתי, אם אנחנו ניקח את הממוצע, אם פעם נעשה בדיקה, אז המס השולי הממוצע שהעובדים האלה משלמים הוא הרבה יותר נמוך מ-25%

יוליה מלינובסקי: יש פה כמה פרמטרים

יוליה מלינובסקי:  בדרך כלל אנשים עובדים בבחירות, בתקופת הבחירות משני טעמים

יוליה מלינובסקי:  טעם ראשון זה שהם מזדהים עם המפלגה והם רוצים דווקא לעבוד במפלגה הזאת, כי יש בחירה

יוליה מלינובסקי:  זאת אומרת הם באים כפעילי המפלגה

יוליה מלינובסקי:  ושיקול נוסף, שהוא לא פחות חשוב, זה הפרנסה

יוליה מלינובסקי:  זה גם נותן איזושהי השלמת פרנסה וזה גם כן עוזר מאוד

יוליה מלינובסקי:  אתה גם עושה משהו במה שאתה מאמין ואתה גם כן, בנוסף, בשביל זה המדינה משקיעה כסף

יוליה מלינובסקי:  אחרת היו אומרים שהבחירה ביום הבחירות או בתקופת הבחירות תהיה, אתה יודע, בהתנדבות מלאה

יוליה מלינובסקי:  אני, אדוני יושב הראש, חושבת, אני חושבת שבנסיבות העניין, ואני בעלת ניסיון של שנים רבות במערכות הבחירות גם המוניציפליות וגם של הכנסת, לא הבנתי את התשובה של רשות המיסים לאיך זה קשור לביטוח לאומי

יוליה מלינובסקי:  כמדומני, מההכנסה מתקופת הבחירות אין בכלל תשלום ביטוח לאומי, יש רק 25% מס הכנסה

תומר רוזנר: יש ביטוח תאונות עבודה

ולדימיר בליאק: תאונות עבודה

יעקב אשר: ביטוח תאונות עבודה

יעקב אשר:  שזה כמה מתוך כל הזה?     

תומר רוזנר: אחוז נקודה משהו

יעקב אשר: אוקיי

יוליה מלינובסקי: אוקיי

יוליה מלינובסקי:  אני חושבת, אדוני יושב הראש, אנחנו צריכים לפעול, ואני יודעת שיהיה על זה עכשיו צעקות וזעקות, לפעול כדי להוריד בכלל את המס הזה

יוליה מלינובסקי:  אני הייתי הולכת על מס 0, כי אני רוצה לעודד את הציבור הרחב, אל תעשי לי ככה, יכול להיות שאת לא מסכימה

יוליה מלינובסקי:  יכול להיות, דעתי

יוליה מלינובסקי:  כשאת תעבדי מטעם המדינה בבחירות את תקבלי משכורת כי המדינה תשלח אותך

יוליה מלינובסקי:  את לא תעבדי את זה בעבודה נוספת

יוליה מלינובסקי:  מי שבא לעבוד בתקופת הבחירות זה פעילי נפלגות או אותם אנשים שרצים לכל מיני רשימות

יוליה מלינובסקי:  ודווקא האנשים האלו, בדרך כלל לאלו שיש להם כסף אומרים "אל תשלמו לי, אני אעשה את זה בהתנדבות"

יעקב אשר: אפרופו עידוד הדמוקרטיה

יוליה מלינובסקי: כן

יוליה מלינובסקי:  אנשים, לאלו שהם עשירים או הכנסה גבוהה, הם אומרים "אני בא לעזור, אל תשלמו לי שום דבר", ודווקא באים אנשים שצריכים את ההכנסה הזאת

יוליה מלינובסקי:  לא יקרה כלום

יוליה מלינובסקי:  אני הייתי שואפת להגיע ל-0, לפטור את זה בכלל ממס, לעודד אנשים, במיוחד צעירים

יוליה מלינובסקי:  אנחנו רואים את זה

יוליה מלינובסקי:  באים הרבה חבר'ה צעירים, סטודנטים, חיילים משוחררים, שהם עדיין עוד לא מצאו את עצמם או בתקופת החופשות והם עובדים

יוליה מלינובסקי:  אגב, אתה יודע שילדים מגיל 16 עד 18 פטורים, אגב

יוליה מלינובסקי:  יש את הדבר הזה, הם לא משלמים מס הכנסה

ולדימיר בליאק: מתחת לגיל 18, כן

תומר רוזנר: הם משלמים מס רגיל

יוליה מלינובסקי: לא, הם לא משלמים כלום

יעקב אשר: משלמים, מה שהם לא משלמים רגיל

ולדימיר בליאק: משלמים מס שולי, כן

קריאה: מה זה רגיל?     

תומר רוזנר: מס הכנסה

ולדימיר בליאק: מס הכנסה

יוליה מלינובסקי: הם לא משלמים כלום בתקופת הבחירות מ-16 עד 18

ולדימיר בליאק: נכון, כי הם לא מגיעים לתקרה

אפרת ריץ': הם לא מגיעים לסף המס

אפרת ריץ':  זו הסיבה שהם לא משלמים, זה לא בגלל שהם פטורים

יוליה מלינובסקי: זאת אומרת, תיאורטית, שתבינו מה אני יכולה לעשות

יוליה מלינובסקי:  שטיקים וטריקים, אני לוקחת ילד בן 16 או 18 ורושמת עליו הכל, לא משלמת כלום

ולדימיר בליאק: אבל זו עבירה פלילית

אפרת ריץ': אנחנו לא בשטיקים וטריקים

יוליה מלינובסקי: בסדר, זה מה שקורה

יוליה מלינובסקי:  אתם מעודדים את העבירות

יוליה מלינובסקי:  כי בסוף 25% זה הרבה מאוד כסף

יוליה מלינובסקי:  ומי החליט שזה 25? מתשובתך, זו הייתה תשובה אמורפית מאוד, אני אשמח לראות תחשיב

תומר רוזנר: תחשיב

יוליה מלינובסקי: תחשיב

יוליה מלינובסקי:  מי חישב? איך חישבו? מאיפה זה בא? מה התחשב לביטוח לאומי? איזה אוכלוסיות? אנחנו יכולים לראות, הכל הרי, הכל מדווח, נכון? מי עובד, איפה עובד, שמות, תעודת זהות, מה הפרופיל

יוליה מלינובסקי:  בואי

יעקב אשר: אוקיי

יוליה מלינובסקי: אני שואפת להוריד את זה ל-0, ואם יגיע לעשרה אחוז אני אהיה מרוצה

יוליה מלינובסקי:  אבל אני רוצה פטור מלא

יעקב אשר: טוב, אני רוצה לומר דבר בעניין

יוליה מלינובסקי: והמדינה תספוג את זה

יעקב אשר: אני אשמח גם לשמוע את ולדימיר אחר כך

יוליה מלינובסקי: וסגרו לנו חדר ראשון

יעקב אשר: אני אומר דבר אחד

יעקב אשר:  אני מבין מה הרציונל שלכם שבעצם ה-25% זה משהו שהוא - - -     

יוליה מלינובסקי: סתם

יוליה מלינובסקי:  מצאו מהאצבע

יעקב אשר: רגע, יוליה

יוליה מלינובסקי: טוב, אני חוזרת לזה

יעקב אשר: אבל את אמרת

יוליה מלינובסקי: אני סומכת עליך, תעדכן אותי

יוליה מלינובסקי:  לא, כי אני פשוט, מצטערת, אני בריצה

יעקב אשר: בסדר גמור, ד"ש לרוטמן

יעקב אשר:  אני אומר דבר כזה

יעקב אשר:  אני מבין את הרציונל

יעקב אשר:  זאת אומרת, עם הרציונל הזה שאתם אמרתם אני גם יכול להבין למה זה לא צריך להיות 0, אוקיי?     

ולדימיר בליאק: לא, לא, זה לא צריך להיות 0

יעקב אשר: ברור שלא

יעקב אשר:  ברור שלא

ולדימיר בליאק: הרציונל זה לא לשלוח עכשיו עשרות אלפי אנשים לעשות - - -     

יעקב אשר: רגע, רגע, רגע

ולדימיר בליאק: תיאום מס ברשות המיסים

יעקב אשר: יפה

יעקב אשר:  לא, אבל השאלה מה הרציונל ב-25

ולדימיר בליאק: אוקיי

יעקב אשר: אני עכשיו מדבר על מה שאמרה יוליה, אני מדבר על מה שאני אומר, אוקיי? ומה שאני אומר כחבר וועדה לפחות כרגע, אני שואל, האם, כי נתתם תשובה שבעצם בניתם את זה על סמך איזשהו תחשיב של ממוצע

יעקב אשר:  אבל תחשיב כזה מאוד חשוב לדעת לברר אותו ולבדוק

תומר רוזנר: מה ההנחות שלו

יעקב אשר: מה הנחות העבודה הראשוניות שלו

יעקב אשר:  כי בסוף זה מתחבר לחיים

יעקב אשר:  עכשיו, אני לא רוצה שהמדינה תפסיד

יעקב אשר:  אני גם לא רוצה שהמדינה תרוויח על בחירות

יעקב אשר:  למה? כי המושג הזה של בחירות, ולעודד אנשים להיות מעורבים בעבודה הזו, ושיהיו אנשים גם סבירים וזה, זה גם, כמו שהיא אמרה, יש כאלה צעירים שיכול להיות שהם נכנסים פעם ראשונה לעבודה בדיוק בתקופת שחרור או בתקופה כזו או אחרת

ולדימיר בליאק: אגב, יש לי פתרון

יעקב אשר: רגע, דקה

יעקב אשר:  אני רוצה לשמוע אותך, אני ביקשתי לשמוע אותך

יעקב אשר:  תן לי, אני אציב את השאלות ואחר כך נשמע גם אותך, ואז הם יענו לנו

יעקב אשר:  אני בא ואומר, אני כן הייתי רוצה שתבדקו אם התחשיב הזה לא מוטה קצת לכיוון מסוים

יעקב אשר:  בגלל שבסוף, בסוף, מנהלים בכירים ואנשי, אנשים שמרוויחים סכומים גדולים שהפרשות המס שלהם הן גבוהות, שסחבו את זה לכיוון ה-25%, את הממוצע שלכם, לדעתי הם מעטים מאוד בזה

יעקב אשר:  באופן יחסי

יעקב אשר:  הערכה שלי

יעקב אשר:  אין לי על זה שום מדע מדויק

יעקב אשר:  אני חושב שהנתונים האלה קיימים אצלכם בצורה כזו או אחרת

יעקב אשר:  רוב הציבור זה הציבור היותר שמוכן להתאמץ קצת יותר כי יש לו הזדמנות להרוויח קצת יותר

יעקב אשר:  זה מתחבר לו גם לאג'נדות פוליטיות או מה

יעקב אשר:  אלה אנשים שפחות, שיותר לוחץ עליהם הכסף מאשר מישהו שמרוויח שכר בכירים, שלא מתאים לו גם, לא סמנכ"לים ולא מנהלי אגפים וזה, לבוא ולהתחיל לעבוד עבודת בחירות ולקבל את הנדבה הזאת מכמה מפלגות

יעקב אשר:  ולכן אני מבקש, אנחנו לא, אנחנו היום נצבע ונצביע כרגע על הנוסח של החוק עצמו בלי שום שינוי

יעקב אשר:  אנחנו מעלים עוד דברים, ניתן לכם גם להעלות דברים נוספים

יעקב אשר:  אבל אני כן הייתי רוצה חשיבה בעניין הזה

יעקב אשר:  אבל, את התשובה ואת החשיבה מהרגע שהוא יסיים לדבר

יעקב אשר:  כן, ולדימיר

ולדימיר בליאק: אני, ממש בקצרה בהקשר הזה

ולדימיר בליאק:  אני קודם כל חושב שההערה של תומר לגבי הבחירות המקדימות, צריך לחשוב עליה

יעקב אשר: על הפריימריז

יעקב אשר:  גם אני

יעקב אשר:  גם אני

ולדימיר בליאק: אם לכלול או לא לכלול

יעקב אשר: אני חושב ש-30 יום

ולדימיר בליאק: כי בדרך כלל זה פחות מ-60 יום

יעקב אשר: נכון

ולדימיר בליאק: וצריך לתת על זה את הדעת

ולדימיר בליאק:  לגבי מס הכנסה או מס מיוחד

ולדימיר בליאק:  העובדים במדינת ישראל משלמים מס הכנסה לפי - - -     

יעקב אשר: אני רק מפחד בקטע של הפריימריז, שגם אתה וגם אני מסכימים על זה, כי אנחנו במפלגות שאין בהן פריימריז

יעקב אשר:  אז יכול להיות

ולדימיר בליאק: חכה

יעקב אשר: אז זה לא כל-כך פייר, צריך ללמוד גם את האחרים

יעקב אשר:  אבל לפחות אמרת את דעתך, זה בסדר

ולדימיר בליאק: העובדים במדינת ישראל משלמים מס הכנסה לפי מדרגות

ולדימיר בליאק:  זה מתחיל מעשרה אחוז ומסתיים ב-47, ובמקרה של מס עשירים זה מגיע גם לחמישים אחוז

ולדימיר בליאק:  כדי להגיע לממוצע של 25 אחוז אנחנו מדברים על סכומים יחסית גבוהים

ולדימיר בליאק:  אני, שוב, אין לי את התשובה כרגע, אבל אני מניח שזה לא 10,000 שקל בחודש אלא הרבה יותר

ולדימיר בליאק:  20,000, אפילו לדעתי לכיוון 30,000

ולדימיר בליאק:  עכשיו, אנחנו מדברים על התקרה של 18,000 - - -     

יעקב אשר: זה לא ריאלי

ולדימיר בליאק: אנחנו מדברים על תקרה של 18,000 ב-60 יום

ולדימיר בליאק:  כלומר, 9,000 בחודש

ולדימיר בליאק:  בואו ניקח 9,000 שקל, אנחנו נכפיל את זה ב-12, כן? אנחנו נגיע ל-108,000 שקל

ולדימיר בליאק:  בואו נבדוק מה רמת המס הממוצעת של עובד רגיל שמשלם על 100 או 110 אלף שקל בשנה

ולדימיר בליאק:  אני מניח שאנחנו נגיע לסביבות של 15 אחוז, ואפילו פחות

ולדימיר בליאק:  עכשיו, זה יכול להיות פתרון

יעקב אשר: אני שומע

יעקב אשר:  ברור שכיוונתי לדעת של רואי חשבונות מדופלמים

יעקב אשר:  אוקיי, אנחנו נשמע אתכם, אבל לפני שנשמע אתכם על שלל הדברים גם על אלה וגם על מה שאתם רוצים להעלות, כן

יעקב אשר:  מי ביקש? משה

משה שיפמן: משה שיפמן, "יהדות התורה"

משה שיפמן:  דבר ראשון, הנושא של 25% זה, בזמנו הטבת המס הייתה הרבה יותר גבוה במדינה

משה שיפמן:  המס היה יותר גבוה

משה שיפמן:  ולכן 25% היה איכשהו אמצע

משה שיפמן:  היום, הטבת המס גם ירדה וגם המדרגות עלו, אז היום 25% התרחק מהאמצע, התרחק מהממוצע

משה שיפמן:  לכן אני חושב שיש לתמוך בהורדה של המיסוי

יעקב אשר: הורדה מסוימת, לא מחיקה

ולדימיר בליאק: כן, כן, ברור

ולדימיר בליאק:  ברור

משה שיפמן: עכשיו, לגבי ההגדרות של על איזה עובדים זה חל

משה שיפמן:  רוב מערכות הבחירות, שכתוב פה זה בערך 45 יום לפני ו-15 יום אחרי, זה בסדר

משה שיפמן:  לגבי פריימריז, בדרך כלל פריימריז היא תקופה יותר קצרה, לכן אפשר להחריג אותה, אבל מה שכן, יש פה חוסר הלימה או חוסר איזון עם ה-18,000 שקל

משה שיפמן:  זה יוצא שבן אדם מרוויח על תקופה קצרה - - -     

יעקב אשר: זאת אומרת, אתה אומר שיש היגיון בזה, אבל מצד שני זה מתחיל לעשות

משה שיפמן: כן

משה שיפמן:  כן

יעקב אשר: כי גם זה בחירות

גלעד קריב: גם היום יש חוסר איזון ב-18,000

משה שיפמן: ולעשות שינויים בסכום - - -     

גלעד קריב: היום זה 30 ו-60

תומר רוזנר: היום זה 30

יעקב אשר: איפה?     

תומר רוזנר: היום, ה-18,000 נכון ל-30 יום

משה שיפמן: נכון

משה שיפמן:  בשביל זה, זה חלק מהמטרה של התיקון שלכן התכנסנו פה – לתקן

יעקב אשר: לתקן את מה?     

משה שיפמן: את הקטע שעשית 60 יום על 18,000 שקל

תומר רוזנר: נראה לי אפשר לעשות לגבי הפריימריז תקרה אחרת

משה שיפמן: זה לא כדאי, אני חושב

תומר רוזנר: אם אתם רוצים

משה שיפמן: אני חושב שזה לא כדאי, החילוקים הם יותר מידי

יעקב אשר: לא הייתי נכנס לשם

משה שיפמן: כן

תומר רוזנר: נכון

יעקב אשר: בטח לא בשלב עכשיו

יעקב אשר:  אולי זה שווה חשיבה לקראת הבחירות בכנסת שאני מקווה שלא ממשמשות ובאות

משה שיפמן: עכשיו אני רוצה לדבר על בעיה שקיימת בבחירות לרשויות המקומיות דווקא

משה שיפמן:  בבחירות לרשויות מקומיות יש הרבה רשימות שמתמודדות באופן עצמאי

משה שיפמן:  ואז, כשמישהו מתמודד ממפלגה אז למפלגה יש את העוסק שלה, היא מדווחת, כמו כל מעסיק

משה שיפמן:  מי שמתמודד, אם אפשר, לצורך העניין, אם אני מחליט להתמודד לרשות מסוימת או לחברות בזה, אני צריך לפתוח תיק ניכויים, צריך לפתוח כל מיני דברים, כל מיני תיקים כאלה, שאני בן אדם שהוא שכיר, אני צריך, כדי לשלם לפעילים, אני צריך, איך אני יכול לדווח להם

משה שיפמן:  אז המון פעמים מה שהם עושים, לוקחים שוכרים עובדי קבלן, חברות כוח אדם, ומשלמים דרכן את התשלומים האלה

יעקב אשר: כן, כן

משה שיפמן: ואז הם משלמים את זה בשכר רגיל, לא בשכר משכורת

משה שיפמן:  כי עובדי קבלן הם לא נמצאים בשכר המיוחד

יעקב אשר: אוקיי, ולכן?     

משה שיפמן: העובדים, לכן אני מציע שלכלול פה עוד בהגדרה של משלם, גם עובדי קבלן

יעקב אשר: עובדי קבלן שעובדים עבור המפלגה

משה שיפמן: שעובדים עבור, כן, או שחברת שומרים, חברת שמירה, כל מיני עובדים מיוחדים

משה שיפמן:  או סדרנים שהעיריות הולכות לשכור עכשיו, זה דרך חברות כוח אדם

משה שיפמן:  סדרנים של וועדת הבחירות

משה שיפמן:  כל מיני עובדים כאלה שעובדים דרך, הם עובדי בחירות רק הם לא עובדים ישירות, הם עובדים דרך חברות כוח אדם

יעקב אשר: אוקיי

יעקב אשר:  מישהו עוד מצד המפלגות רוצה לומר משהו? לא

יעקב אשר:  בבקשה, מי ראשון? רשות המיסים? משרד הפנים? משרד הפנים בכלל על החוק עצמו

אסתר אברג: לא כל-כך - - -     

יעקב אשר: לא, דעתכם עליו כממשלה

קורל יוסף: אין לנו התנגדות להצעת החוק

קורל יוסף:  קורל יוסף ממשרד הפנים, הלשכה המשפטית

יעקב אשר: כן

קורל יוסף: אנחנו תומכים בהשוואה בין הבחירות לשלטון המרכזי לבחירות בשלטון המרכזי, לכן הצעת החוק בנוסחה הנוכחי, אין לנו התנגדות

יעקב אשר: אוקיי

תומר רוזנר: גם לגבי בחירות מיוחדות?     

קורל יוסף: כל השוואה לבחירות - - -     

תומר רוזנר: אבל זה לא אותו דבר

משה שיפמן: למה? למה בחירות מיוחדות זה לא אותו דבר?     

תומר רוזנר: כי יש, בחירות מיוחדות לעיתים נערכות לתקופה הרבה יותר קצרה

משה שיפמן: 45 יום לפני הבחירות, אגב, רק, יש לך, אין לך 45 יום

תומר רוזנר: כן, זה נכון

יעקב אשר: מערכת בחירות זה מערכת בחירות

יעקב אשר:  יש לך את ה-45 יום

תומר רוזנר: לא, לא, לא

תומר רוזנר:  הוא צודק, הוא צודק

יעקב אשר: ו-15 יום אחר כך

תומר רוזנר: צודק, צודק, צודק

יעקב אשר: כרגיל הוא צודק, מה לעשות

תומר רוזנר: תמיד הוא צודק

משה שיפמן: לא, לא

משה שיפמן:  שימשיך כך

משה שיפמן:  כן, אוקיי, משרד הפנים תודה רבה

משה שיפמן:  רשות המיסים

אפרת ריץ': כן, אז רשות המיסים

יעקב אשר: על הכל

אפרת ריץ': בדיוק

אפרת ריץ':  אז אענה לשלושה דברים שאני רשמתי לי

אפרת ריץ':  תקנו אותי אם צריך עוד

יעקב אשר: את יכולה גם להגיד דברים שלא שאלו אותך, זה בסדר

אפרת ריץ': נקודה ראשונה לגבי שיעור המס

אפרת ריץ':  אנחנו מבינים שהוועדה רוצה שנבחן, זה לא היה במסגרת הצעת החוק אלא במסגרת הדיון שעלה כרגע, רוצים שנבחן את שיעור המס המיוחד שקבוע בחוק

יעקב אשר: נכון

אפרת ריץ': אז אנחנו, כמובן שיש לזה משמעויות רחבות, משמעויות תקציביות כאלה ואחרות

אפרת ריץ':  אנחנו נעשה את הבחינה לפי הבקשה של הוועדה ואנחנו נחזור עם תשובות

יעקב אשר: תשובות

תומר רוזנר: רק תגיד לה לוח זמנים

יעקב אשר: כן, רק קחו בחשבון שזה צריך להיות בשבוע הקרוב, בימים הקרובים

אפרת ריץ': בסדר

יעקב אשר: עד הדיון של השנייה והשלישית

יעקב אשר:  אנחנו כרגע לא משנים את הנוסח, אוקיי

אפרת ריץ': כן, דבר נוסף - - -     

יעקב אשר: אבל חשוב לי שיבוא לידי ביטוי הרציונל

יעקב אשר:  זאת אומרת, אם הרציונל, אני מבין שיש גם בעיה תקציבית, את זה אני גם מבין

יעקב אשר:  קודם כל, בואו ניגע באמת, אחר כך נראה במה אנחנו נוגעים בזה

אפרת ריץ': כן, זה כמובן לא יושב רק על העניין התקציבי

אפרת ריץ':  כמו שאמרתי בהתחלה, זה משקף איזשהו חישוב - - -     

יעקב אשר: אז על זה, על השיקוף הזה אני רוצה את העבודה שלכם

אפרת ריץ': בסדר

תומר רוזנר: כולל הביטוח הלאומי, זה חשוב

אפרת ריץ': אז אנחנו ניתן תשובה

יעקב אשר: אוקיי

יעקב אשר:  יכול להיות שיש פה איזשהו רעיון שגם יכול לפתור את הבעיה הזאת בתוך זה

יעקב אשר:  אבל בואי נראה, אוקיי, לגבי הביטוח הלאומי

אפרת ריץ': אפשר להמשיך?     

יעקב אשר: כן, רק קחו בחשבון שיכול להיות שלוח הזמנים יתקצר בגלל אילוצי זמן של, לוח הזמנים לא של הישיבה עכשיו אלא של התשובות שתצטרכו לתת

יעקב אשר:  אז תצטרכו להיכנס לעבודת חירום, מה שנקרא

אפרת ריץ': בסדר

יעקב אשר: אוקיי, ממש ימים ספורים, אולי אפילו בודדים

יעקב אשר:  הלאה

אפרת ריץ': דבר נוסף שרצינו להתייחס אליו שזה לגבי הנוסח המקורי של ההצעה, בלי קשר לשיעור המס שהתכוונתם שאנחנו נבחן

אפרת ריץ':  אנחנו מבקשים שההצעה הזאת תהיה, תיחקק, בגלל השינוי שנעשה, היא תיחקק דווקא כהוראת שעה

אפרת ריץ':  זאת אומרת, היא תתחיל כהוראת שעה ולא כהוראה קבועה

אפרת ריץ':  כמו שנעשה לגבי, השינוי שנעשה בבחירות הכלליות לכנסת, שהתחיל כהוראת שעה ורק לאחר מכן הוחלט כהוראת קבע

אפרת ריץ':  אנחנו רוצים לבדוק את ההשלכות של הדבר הזה, של ההגדלה של התקופה

אפרת ריץ':  אני מתייחסת רק לזה

אפרת ריץ':  יש איזשהו חשש מסוים מניצול לרעה, אפשרות של חשיפה בעניין הזה דווקא בהקשר - - -     

יעקב אשר: כן, אבל החלטתם גם לבחון את זה במה שקורה בכנסת, בטח יש לכם מסקנות

יעקב אשר:  כי בכנסת זה כבר - - -     

אפרת ריץ': אז זה חדש

יעקב אשר: כמה זה חדש? רק בבחירות האחרונות?     

אפרת ריץ': למיטב ידיעתי זה התחיל - - -     

יעקב אשר: כמה מערכות בחירות היו כאלה? דין

יעקב אשר:  עם ה-60 יום

דין ליבנה: אני חושב ששלוש

דין ליבנה:  אני לא בטוח במאה אחוז, אני אבדוק את זה

דין ליבנה:  זה עלה פעמיים

יעקב אשר: אה, זה עלה ל-45

דין ליבנה: כן, ואז עלה ל-60

יעקב אשר: ואחר כך עלה ל-60

אפרת ריץ': ואז נחקק כקבע

אפרת ריץ':  וגם לא מדובר באותה, זאת אומרת כאן מדובר על משהו רחב הרבה יותר, כי אנחנו מדברים על כל סוגי הבחירות

יעקב אשר: הכל מפוזר

אפרת ריץ': בדיוק, מפוזר ומבוזר, על כל המשמעות של זה

אפרת ריץ':  כי מדובר בבחירות לרשויות המקומיות, שזה משהו אחר מהבחירות לכנסת

אפרת ריץ':  ולכן יש לזה משמעות אחרת

אפרת ריץ':  ולכן אנחנו מבקשים שזה יגיע, ייחקק כהוראת שעה

אפרת ריץ': , שזה יחול כמובן על הבחירות הקרובות, ולא כהוראה קבועה מהסיבות שעכשיו אמרתי

אפרת ריץ':  ולהבין בעצם את הנחיצות של העניין הזה

יעקב אשר: זו דרישה, בקשה של מי? של רשות המיסים

אפרת ריץ': של רשות המיסים, כן

יעקב אשר: אוקיי

אפרת ריץ': והדבר הנוסף שרציתי להתייחס, לגבי מה שאמר משה

יעקב אשר: כן

אפרת ריץ': לגבי הנקודה הזאת של הבקשה לגבי חברות כוח אדם והדבר הזה

אפרת ריץ':  אז צריך להבין שבעצם כשמי שמקבל את התשלום זה חברת כוח אדם או חברה קבלנית כזאת או אחרת, הסיבה שזה לא נמצא במס המיוחד היא שזו חברה שזה מהלך העסקים הרגיל שלה והיא נועדה להיות מחוץ להסדר המיוחד

אפרת ריץ':  זה הוראה קטגורית של החוק

אפרת ריץ':  זאת אומרת, מי שמקבל את התשלום במהלך העסקים הרגיל, משלח היד הרגיל שלו, הוא מחוץ לחוק

אפרת ריץ':  כי החוק מייעד את עצמו, את ההוראה המיוחדת הזאת, לטובת אלה הנקודתיים שעובדים "אד-הוק" במהלך הבחירות, ביום הבחירות או קצת לפני או קצת אחרי, ולא מי שזה מהלך העסקים הרגיל שלו

דין ליבנה: נכון, אבל צריך לזכור, אחד שיש גם דברים חריגים שכבר נקבעו בחוק

דין ליבנה:  למשל שירותי הובלה, שגם אם זה מהלך עבודתו הרגיל, המס המיוחד אמור לחול

אפרת ריץ': לא

אפרת ריץ':  ובלבד שלא ניתנה במהלך עסקו

אפרת ריץ':  זה חל על הכל

דין ליבנה: אם מסתכלים על הפרוטוקולים הכוונה הייתה - - -     

יעקב אשר: לא, אז אולי אפשר ללכת על כיוון של עובדי קבלן אבל בהגדרות של למשל, שירותי אבטחה

יעקב אשר:  כמו שיש הובלה - - -     

דין ליבנה: כן שירותי הובלה, מחשוב

יעקב אשר: לקחת כמה דברים שהם

אפרת ריץ': אין החרגות

קריאה: אני לא מכירה החרגות של שירותי הובלה

תומר רוזנר: לא, שירותי הובלה לא

אפרת ריץ': לא מוחרג

תומר רוזנר: אם זה במהלך עסקו הרגיל בוודאי שזה לא נכלל

קריאה: בוודאי

יעקב אשר: לא, אבל כרגע כן נכלל

תומר רוזנר: לא, לא

תומר רוזנר:  זה לא נכלל

אפרת ריץ': זה לא נכלל

אפרת ריץ':  הסיפא חלה על כל - - -     

תומר רוזנר: בטח שזה לא נכלל

דין ליבנה: זו הייתה הכוונה

דין ליבנה:  הכוונה הייתה - - -     

תומר רוזנר: הכוונה לא באה לידי ביטוי - - -     

יעקב אשר: עזוב את הכוונה, אני שואל מה קורה בפועל

דין ליבנה: בפועל זה לא נכלל

דין ליבנה:  אמרתי שזו הייתה הכוונה, אני מצטער אם לא הייתי מספיק ברור

דין ליבנה:  היום כל מי - - -     

יעקב אשר: כוונה טובה לצרף למעשה זה רק הקדוש ברוך הוא יכול

יעקב אשר:  כן

דין ליבנה: בעיון בפרוטוקול מישיבת הכספים מ-1996, הכוונה הייתה שגם חברות הובלה, שהנהגים כמובן הם - - -     

יעקב אשר: יש בזה היגיון גדול

דין ליבנה: העובדים שלהם, ישלמו את המס המופחת, אפילו אם זה בזה

דין ליבנה:  איכשהו בנוסח צריך לזכור שזה בא מהצעת חוק פרטית שנדונה מאוד-מאוד מהר

יעקב אשר: הערת הזהרה מה שנקרא

תומר רוזנר: כן, בדיוק

דין ליבנה: בסוף יש היום בשוק הרבה מאוד בעלי תפקידים שנשכרים באמצעות חברות

דין ליבנה:  הדוגמא המרכזית שניתנה מקודם על ידי מר שיפמן היא שירותי אבטחה

דין ליבנה:  זה לא העיסוק הקבוע שלך להיות שומר, אבל אתה בא להיות שומר בבחירות או סדרן בבחירות, לתקופה מאוד-מאוד קצרה

דין ליבנה:  מעסיקים אותך בדרך כלל באמצעות חברה, לא ישירות, בגלל רישיון נשק וכו', וכתוצאה מכך אתה לא נהנה מהמס המופחת, למרות - - -     

יעקב אשר: בדרך כלל זה גם תקופה מאוד קצרה

דין ליבנה: נכון

תומר רוזנר: ובמקרה שלו זה לא מס מופחת, בדרך כלל זה מס מוגדל

דין ליבנה: תלוי

תומר רוזנר: במקרים רבים

יעקב אשר: אוקיי

דין ליבנה: אני, אצלנו ראינו דברים אחרים

דין ליבנה:  אותו דבר עובדי מחשוב זוטרים

יעקב אשר: כן

דין ליבנה: קלדנות, תמיכה

דין ליבנה:  באים לזמן מאוד-מאוד קצר, שזה לא יסוכם הקבוע

תומר רוזנר: 20,000 שקל בחודש

יעקב אשר: מה?     

תומר רוזנר: הם לא מרוויחים 20,000 שקל בחודש

יעקב אשר: מי? העובדים?     

תומר רוזנר: כן

יעקב אשר: כן, השאלה אבל מה - - -      

דין ליבנה: הם מרוויחים 18,000 שקל בחודשיים

יעקב אשר: אוקיי

תומר רוזנר: לא, אבל באופן כללי הם לא מרוויחים 20,000 שקל בחודש ששיעור המס שלהם לשיעור הזה

יעקב אשר: אוקיי

תומר רוזנר: זאת אומרת, הם בדרך כלל נפגעים

יעקב אשר: אז אתה אומר שהם ייפגעו

תומר רוזנר: בדרך כלל, כן

תומר רוזנר:  ברור שיהיו מקרים שלא

תומר רוזנר:  אבל כשמעסיקים עובד מדינה בכיר כקצין בטחון של ועדת הבחירות המרכזית, אז יש מצב שהוא ייפגע

דין ליבנה: אז זה לא חל על מי שעובד בתקופה הקבועה לכל - - -     

תומר רוזנר: לא, סתם

תומר רוזנר:  בתקופה הזאת

תומר רוזנר:  נתתי דוגמא

דין ליבנה: זה חל רק - - -     

יעקב אשר: השאלה, יש פה בעיה איך אתה מגדר את העניין, וזה בדיוק מה שאמרו ברשות המיסים

יעקב אשר:  כי בדרך כלל, זה כאילו חברה שביום-יום עובדת לדברים אחרים, ואז לבוא ולהתאים את זה לכאן זו קצת הבעיה שלהם

יעקב אשר:  שיכול להיות

תומר רוזנר: בואו נאמר כך

תומר רוזנר:  בדרך כלל עובדי קבלן מהסוג הזה שאנחנו מדברים עליהם כאן הם עובדים שלא משתכרים בסכומים גבוהים, זאת אומרת ששיעור המס של 25% דווקא פוגע בהם

תומר רוזנר:  ברוב המקרים

אפרת ריץ': הרעיון הוא שזה מחוץ לעיסוק הרגיל גם שלהם

אפרת ריץ':  זאת אומרת, מי שנשכר על ידי חברת כוח אדם הוא פשוט נשכר על ידי חברת כוח אדם ועושה את מה שהיא מבקשת

אפרת ריץ':  אבל חברת כוח אדם, זה העיסוק הרגיל שלה, אז אין כאן גם היגיון להכניס את השיעור המוטב

יעקב אשר: אוקיי

יעקב אשר:  מה עוד?     

אפרת ריץ': זהו

יעקב אשר: זהו

אפרת ריץ': זה מבחינתנו

יעקב אשר: עוד מישהו? אחרייך מי נמצא? משרדי ממשלה, יש פה עוד מישהו?     

גדליה הבר: כן

יעקב אשר: כן, בבקשה

גדליה הבר: גדליה הבר, לשכה משפטית משרד העבודה

יעקב אשר: כן

גדליה הבר: רציתי רק להעיר שהשינויים המוצעים בנוסח הם לא נדונו בוועדת שרים לענייני חקיקה, שקיבל את אישורה של וועדת שרים, אז נבקש לבחון את זה ככל שיוכנסו שינויים כמו שמוצע לגבי עובדי קבלן

יעקב אשר: לא, עכשיו, עכשיו ההודעה שלך היא מצוינת

יעקב אשר:  היא הודעה שמתאימה למזכירות הממשלה, ובאמצעות גם מישהו מעובדי הזה

יעקב אשר:  אני הייתי רוצה בתור עבודה ורווחה, או עבודה

גדליה הבר: עבודה

תומר רוזנר: כלכלה

יעקב אשר: עבודה, כלכלה, עבודה

גדליה הבר: רק עבודה

יעקב אשר: אם יש לך הערות שבגינן אחר כך אתה מסתתר מאחורי העניין הזה, אנחנו רגילים בוועדה לתת יד חופשית לדברים, אם זה בעיות או דברים שצריך לתקן אותם

יעקב אשר:  אנחנו, לא תמיד כל חוק אצלנו בא ויוצא אותו דבר

יעקב אשר:  ולכן, אנחנו מעלים את הנקודות הללו ואנחנו מבקשים את התייחסות הממשלה לשמוע

יעקב אשר:  ההתייחסות הזאת שלך היא מטעם מזכירות הממשלה

יעקב אשר:  עכשיו אני שואל אותך בתור אחד שאחראי על תחום מה? מה תפקידו בכוח?     

גדליה הבר: אני בצוות דיני עבודה

יעקב אשר: בצוות דיני עבודה

יעקב אשר:  אם אתה, כמשרד העבודה, חושב שההצעות האלה הן נכונות, הן פוגעות בעובד, עזוב רגע הסתכלות של החלטת ממשלה, אנחנו יודעים איפה אנחנו יושבים

יעקב אשר:  אלא אם כן גם אין לך מה לומר בעניין הזה

גדליה הבר: לא, מבחינה מקצועית יש לנו, אנחנו מצטרפים להערה של אפרת שייתכן ותהיה בזה פגיעה בשכר עובדי קבלן

יעקב אשר: שמה? אה, אתה מדבר על הקטע של - - -     

גדליה הבר: אם כוללים את עובדי הקבלן תחת התיקון המוצע

יעקב אשר: אם כוללים עובדי קבלן

יעקב אשר:  עכשיו לגבי הדברים האחרים שעלו פה, על המיסוי, האם אתה חושב?     

תומר רוזנר: שיעור המס

יעקב אשר: שיעור המס

גדליה הבר: את זה אנחנו צריכים לבחון

גדליה הבר:  אין לי תשובה

יעקב אשר: יפה, אז עכשיו זה נשמע יותר טוב

יעקב אשר:  עכשיו אתה יכול להגיד שזה וזה, אתה יודע, יש את, אני אוהב שאנשים באים לפה ונותנים יד לדמיונם הטוב, המטיב, לא הלא מטיב

אחמד טיבי: חשיבה חיובית

יעקב אשר: ובחשיבה חיובית עסקינן, הנה זה אחמד טיבי כאן בבקשה

יעקב אשר:  רשות הדיבור לאדוני

אחמד טיבי: לא, אני מסתפק במה שאמרת במשפט האחרון

יעקב אשר: אז זהו? אחמד? מה ככה לקח לך לנהל את ועדת הכספים, שעה?     

אחמד טיבי: לקח לי שעתיים ועדת כספים לנהל

יעקב אשר: תראה איך גפני עושה את זה 24/6

אחמד טיבי: זה גפני

יעקב אשר: נו, מה לעשות

יעקב אשר:  טוב, אני חושב שהעלינו את כל הנקודות

יעקב אשר:  אני כן מבקש שנסכם

תומר רוזנר: שנסכם את הנקודות

יעקב אשר: בבקשה, תסכם, ברוח - - -     

תומר רוזנר: אז עלה לנו, הנושאים שעלו מעבר להצעת החוק המונחת בפניכם, שתכף נקריא אותה, עלו הנקודות הבאות: צמצום התקופה לגבי בחירות מקדימות – פריימריז

תומר רוזנר:  השאלה אם אתם רוצים לעשות את זה כבר עכשיו?     

יעקב אשר: לא צמצום, אי הרחבתם

תומר רוזנר: אי הרחבתה, אכן

יעקב אשר: זה אחר לגמרי, היועץ המשפטי

תומר רוזנר: אכן, אכן, אכן

תומר רוזנר:  אכן, אתה צודק אדוני

יעקב אשר: תודה

תומר רוזנר: אתם רוצים לעשות את זה כבר או לחכות עם זה לקריאה השנייה והשלישית?     

יעקב אשר: לא, לא, לא

תומר רוזנר: נחכה

יעקב אשר: אנחנו נחכה, כל השינויים אני רוצה

תומר רוזנר: טוב, סבבה

תומר רוזנר:  אז אנחנו נקריא, נדבר רק על השינויים שלא מופיעים בנוסח כרגע

תומר רוזנר:  אז אחד זה הנושא הזה

תומר רוזנר:  שתיים זה שיעור המס, תחשיב של שעור המס וההנחות שבבסיסו כדי לבדוק אם יש מקום לשנות אותו

יעקב אשר: לא חווינו דעה עדיין בעניין הזה מבחינה מספרית, אבל זה תלוי מאוד - - -     

תומר רוזנר: בתחשיב

יעקב אשר: בתחשיב, כדי שנשמע פחות או יותר לאן

תומר רוזנר: הנושא השלישי שעלה זה הנושא של הביטוח הלאומי שאנחנו צריכים לקבל תשובות לגביו

תומר רוזנר:  הנושא הרביעי זה הנושא של עובדי הקבלן שדובר פה

תומר רוזנר:  השאלה אם אתם - - -     

יעקב אשר: תשובות לביטוח לאומי קיבלנו בחלקן, רק אולי גם אפשר לקבל איזשהו רעיון שמשתלב גם עם - - -     

תומר רוזנר: הפחתת שיעור המס

יעקב אשר: עם הפחתת שיעור המס אולי

יעקב אשר:  זאת אומרת, אולי הסטה של אחוז מסוים ממנו בצורה כזו או אחרת שגם תפתור את הבעיה הזאת

תומר רוזנר: כן, ונושא הוראת השעה, שרשות המיסים ביקשה שזאת תהיה הוראת שעה

יעקב אשר: כן, בקשה של רשות המיסים שזה יהיה הוראת שעה

יעקב אשר:  משהו שכחנו? לא

יעקב אשר:  אם ככה

תומר רוזנר: נקריא

יעקב אשר: אנחנו נקריא

יעקב אשר:  בבקשה, גלעד

גלעד קריב: הצעת חוק מיסוי תשלומים בתקופת בחירות (תיקון – הארכת תקופת הבחירות), התשפ"ג–2023     

יעקב אשר: אוקיי

יעקב אשר:  אז אם ככה

תומר רוזנר: רגע, עוד לא סיימנו

תומר רוזנר:  סיימת?     

גלעד קריב: כן

תומר רוזנר: אוקיי

יעקב אשר: אז שוב אני בא ואומר, הנקודות שהעלינו, אנחנו נדון בהן בישיבה הבאה שיכולה להיות קרובה בשלושה ימים, משהו כזה

יעקב אשר:  מתוכנן לכיוון יום רביעי

יעקב אשר:  אז אני מבקש באמת לעשות את שיעורי הבית

יעקב אשר:  אם יש לכם איזשהו פתרון גם לעובדי קבלן בתחומים מסוימים אני אשמח לשמוע, אם יש

יעקב אשר:  אני מבין את המורכבות ואת הבעייתיות, אבל אני אומר בכל זאת אולי אם יהיה איזשהו פתרון, ואולי נחשוב על זה בעתיד

יעקב אשר:  בכל מקרה, אם ככה, אז אני אעלה להצבעה לקריאה ראשונה את הצעת חוק מיסוי תשלומים בתקופת הבחירות (תיקון – הארכת תקופת הבחירות), התשפ"ג, פ/3671/25, של חברי הכנסת יעקב אשר, דוד ביטן וקבוצת חברי כנסת נוספת

יעקב אשר:  מי בעד? ירים את ידו

יעקב אשר:  אין מתנגדים

יעקב אשר:  מי נגד? אין מתנגדים

יעקב אשר: בעד – 1 

יעקב אשר: נמנעים – 0 

יעקב אשר: אם ככה הצעת החוק עברה בקריאה ראשונה וזה עולה למליאה להצבעה

יעקב אשר:  תודה רבה, הישיבה נעולה